AksaraLLM/aksara-bahasa-daerah-v1 huggingface dataset:
Ghaida Farisya utawa akrab diceluk ghaida ya iku anggota JKT48 Tim J, saiki ghaida netep ing bandung lan wis kuliah ing siji pawiyatan luhur ning Jakarta.

Biografi 
Gahaida iku anggota JKT48 sing seneng budaya Jepang, kususe Anime, Manga, lan action figure. Ghaida iku salah saijining anggota JKT48 tim J sing rambute cindhek kaya Dhike. Ghaida Lair ing bandung tanggal 29 Mèi 1995.

Penampilan

Indonésia

Acara varietas 

 JKT48 School

Konser 
 J-Pop Culture Festival 2012, Balai Kartini, Jakarta, 25 Fèbruari 2012

Iklan 
 Pocari Sweat
 Rakuten
 Laurier
 Yamaha Mio J

Jepang

Konser 
 AKB48 Kōhaku Taikō Uta Gassen (20 Dhésèmber 2011, Tokyo Dome City Hall), 16 anggota
 AKB48 Request Hour Setlist Best 100 2012 (20 Januari 2012, Tokyo Dome City Hall), 12 anggota, dadi ancora
 AKB48 Gyoumu Renraku. Tanomuzo, Katayama Buchou! (23-25 Maret 2012, Saitama Super Arena)

Televisi 
 Morita Kazuyoshi Hour, Waratte Iitomo! (21 Dhésèmber 2011, Fuji TV)
 Seyanen! Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai dan sekitarnya
 NHK Kōhaku Uta Gassen (31 Dhésèmber 2011)

Majalah 
 smart (24 Januari 2012), kaliyan (Nabilah lan Sonya).

Chatetan sikil

Pranala njaba 
 Profil resmi saka anggota JKT48 
 Akun resmi Ghaida ing Twitter
 Halaman resmi saka Facebook Ghaida
 Akun resmi Google+ Ghaida
 video profil Ghaida Farisya ning Youtube

Anggota JKT48
Penyanyi Indonésia
Lair 1995
Profil Walikutha lan Wakil Walikutha ing situs resmi Pemréntah Kutha Surakarta 
  Biaya Pelantikan Wali Kutha Rp 100 Yuta: Ora Dadi Dilaksanakaké Wayah Soré
  Jokowi, Pamimpin kang Jiwané Mardika
  The Jakarta Post: Solo’s Mayor keeps his promises 
  Interview: Yogyakarta and Surakarta mayors prove good governance sells

Artikel mawi aksara Carakan
Halabja (basa Arab: حلبجة ḥalabǧah, basa Kurdi: Helebce) iku sawijining kutha ing Irak, papané watara 240 km saka Bagdad, kutha krajan Irak. Halabja papané watara 14 km saka wewatesan Iran lan wujud lokasi wigati kanggo Gerakan Pambébasan Kurdistan. Nalika taun 1988 nalika Perang Iran-Irak dumadi, pasé tanggal 16 Maret, wadyabala Saddam Hussein mréntahaké serangan gas mawa wisa ing kutha iki. Diprakirakaké watara pérangan atus nganti 7.000 wong mati.

Pendhudhuk kutha iki akèh-akèhé asalé saka suku Kurdi. Pendhudhuké nalika taun 2006 diprakirakaké gunggungé 59.907 jiwa.

Réferènsi 

Kutha ing Irak
Edgar Poe utawa Edgar Allan Poe ya iku panulis carita memedi . Edgar wis dadi panulis wiwit umur 18 taun . Panguripané Edgar kagolong dramatis, amarga uripé ngemu carita kasripahan, saka kasripahan ibuné nalika enom, kasripahan Pak Gedhéné kang gadhah èlmu bab nulis, nganti dhèwèké diarani ora waras déning kanca-kancané. Edgar iku lair ing kutha Boston . Urip kasripahan iku ora nglunturaké semangaté.

Cathetan suku

Pranala njaba 

 
 
 Museum Edgar Allan Poe
 Edgar Allan Poe ing Baltimore
 Poe Museum ing Richmond, Virginia
 Edgar Allan Poe Personal  Shapell Manuscrip
 Edgar Allan Poe's Collection  ing Harry Ransom Center ing The University of Texas at Austin
 Panghargyaan Kanggo Edgar Allan Poe BBC News (with video) 2009-10-11
 Cerita Institut University of Virginia

Panulis Amérikah Sarékat
Panulis Horor
Pura Centris
Lair 1809
Maison de Balzac minangka sawijining musiyum griya wonten ing bekas papan dunungipun novelis Perancis Honoré de Balzac (1799-1850). Dumunung wonten ing arondisemen kaping 16 wonten ing 47, rue Raynouard, Paris, Perancis, lan dipunbikak saben dinten kejawi dinten prèi; regi mlebet dhateng griya dipungratisaken, nanging regi dipunparingaken kanggé paméran sawetawisipun.

Griya ingkang modis punika, kanthi plataran lan kebonipun, dumunung wonten ing distrik pemukiman Passy caket kaliyan Bois de Boulogne. Mlajar saking krèdituripun, Balzac lajeng nyéwa tingkat ingkang paling inggil wiwit taun 1840-1847 sangandhaping ingkang gadhah, (Mr. de Breugnol). Dipunpasrahaken dhateng kutha Paris taun 1949, lan sapunika satunggal saking tiga musiyum karya tulis wonten ing kutha punika, sesarengan kaliyan Maison de Victor Hugo lan Musée de la Vie Romantique (George Sand). Minangka satunggaling papan dununngipun Balzac ingkang taksih jumeneng dumugi sapunika.

Apartemèn gangsal (5) kamar Balzac dumunung wonten ing tingkat ingkang paling inggil, saking tigang tingkat, lan sapunika dipunbikak dumugi ing kebonipun. Wonten ing mriki piyambakipun nyunting La Comedie humaine lan nyerat sajumlah novèl ingkang saé piyambak karya piyambakipun, kalebet La Rabouilleuse, Une Ténébreuse Affaire, lan La Cousine Bette. Éwadéné furniture sang penulis dipunsadé sasampuning garwanipun séda, musiyum punika sapunika taksih wonten méja tulis lan kursi Balzac, cane turquoise déning Lecointe (1834), lan poci teh lan kopi ingkang kaparingaken Zulma Carraud taun 1832.

Museum punika ugi gadhah sawijining daguerreotype Balzac taun 1842 déning Louis-Auguste Bisson, lukisan Balzac déning Paul Gavarni (circa 1840), lukisan pastel (circa 1798) ingkang gambar ibu Balzac Laure Sallambier (1778-1854), lukisan lenga (circa 1795-1814) bapakipun Bernard-François Balzac (1746-1829), lan lukisan abad kaping 19 déning seniman kondhang kalebet Paul Gavarni, Honoré Daumier, Grandville, lan Henry Bonaventure Monnier.

Wiwit taun 1971 tingkat dhasar griya isinipun pabukon manuskrip penulis, asli lan èdisi sajinis, ilustrasi, buku ingkang dipuntapakasmani Balzac, buku ingkang nyariosaken Balzac, lan buku lan kalawarta sanèsipun nalika samanten.

Griya punika ugi misuwur amargi kapanggihaken waja ingkang dipunidèntifikasi déning para pengrajin minangka bekas griya troglodit wiwit jaman Abad Pertengahan. Penggalian punika boten dipunbikak dhateng publik.

Uga delengen 
 Pratélan Museum ing Paris

Cathetan suku 

 Paris.org description, with photographs 
 New York Times description

Musiyum ing Paris
Dhémografi Prancis punika manunggaling informasi lan panalitèn babagan populasi wonten ing Prancis wonten ing satunggaling let wekdal. Informasi punika kasamektakaken déning l'Institut national de la statistique et des études économiques (utawi dipuncekak Insee)

Per tanggal 1 Januari 2010, populasi wonten ing Prancis dipunèstimasikaken kanti cacah  jalmi kalebet manéka kewarganagaraan, kapérangan kanthi cara makaten:  wonten ing Prancis metropolitan,  wonten ing laladan départements d'outre-mer (DOM) lan  ing laladan collectivités d'outre-mer (COM). Populasi ngalami paningkatan sajumlah  tiyang ingkang kabandhingaken kaliyan 1 Januari 2009. Ing sanès pihak, dhedhasar [[Mantri jaban rangkah (Prancis)|Kamentrian jaban rangkah Prancis lan Éropah, wonten kalih yuta kang ndunungi Prancis ingkang wonten ing njawi nagari.

Pamérangan géografis

Pamérangan per laladan: angka 
Pratélan punika nggambaraken pamérangan populasi adhedhsara laladan, wonten ing Januari 2007 lan Januari 2009 (prakiran), dipunlajengaken kanthi paningkatan antawising taun 1999 lan 2007.

Sumber: Insee, Recensements de population, Estimations de population.

= Pamérangan per laladan: Analisis lan pamanggih 
 Guyana Prancis inggih punika laladan ingkang kaloka ugi tingkat kenaikan demografi ingkang paling rikat. Paningkatan punika amargi wontenipun imigrasi ingkang inggil. Alas ingkang makilo-kilo mèter minangka tapel wates laladan punika lan tingkat pengawasan ingkang inggil, boten saged nyegah mlebetipun imigran.
 Laladan-laladan ingkang kaloka lemah wonten ing paningkatan (Lorraine, Nord-Pas-de-Calais, Champagne-Ardenne) inggih punika laladan indhustri sepuh ingkang kénging dhampak pengangguran ingkang inggil tinimbang rata-rata. Sesarengan kaliyan laladan Picardie, laladan-laladan punika minangka laladan émigrasi nuju laladan ingkang langkung kénging cahyaning srengéngé Languedoc-Roussillon, Midi-Pyrénées, l'Aquitaine lan wewengkon Provence-Alpes-Côte d'Azur.
 Kapadhetan kang ndunungi ing Prancis inggih punika 94 jiwa/km². Pérangan Éropah (Metropolitan) dipunkinten-kinten nggayuh 112 jiwa/km².

Pamérangan per kitha

50 Kitha metropolitan (wonten ing taun 2006) 
 Paris: 
 Lyon: 
 Marseille: 
 Lille: 
 Toulouse: 
 Bordeaux: 
 Nice: 
 Nantes: 	
 Strasbourg: 
 Toulon: 
 Rennes: 
 Douai-Lens: 
 Grenoble: 
 Rouen: 
 Montpellier: 
 Metz: 
 Clermont-Ferrand: 
 Nancy: 
 Valenciennes: 
 Tours: 
 Caen: 
 Orléans: 
 Angers: 
 Dijon:  
 Saint-Étienne: 
 Brest: 
 Le Havre: 
 Le Mans: 
 Reims: 
 Avignon: 
 Mulhouse: 
 Amiens: 
 Béthune: 
 Dunkerque:  
 Perpignan: 
 Limoges: 
 Besançon: 
 Nîmes: 
 Pau: 
 Bayonne: 
 Genève-Annemasse (partie française): 
 Poitiers: 
 Annecy: 
 Lorient: 
 Montbéliard: 
 Troyes: 
 Saint-Nazaire: 
 La Rochelle: 
 Valence: 
 Thionville:

Cathetan suku 

Paris
Prancis
Démografi
Jean-Joseph Étienne Lenoir (miyos tanggal 12 Januari 1822, tilar donya tanggal 4 Agustus 1900) inggih punika satunggaling insinyur Prancis-Bèlgi.

Piyambakipun miyos wonten ing Mussy-la-Ville, Bèlgi, wonten ing wiwitan taun 1850-an piyambakipun nindakaken migrasi dhateng Prancis, lan dumunung wonten ing wewengkon Paris, lajeng wonten ing mrika piyambakipun ngrembakakaken minat wonten ing lèmpèng listrik. Minatipun wonten ing babagan punika njalari piyambakipun damel panemuan listrik kalebet télégraf listrik ingkang dipundandani.

Mesin Lenoir 

Saking taun 1859, percobaan listrik Lenoir damel piyambakipun manggihaken mesin pembakaran dalam ingkang kapisanan, mesin dua tak kanthi silinder tunggal ingkang mbakar campuran gas batu bara lan udara ingkang dipunnyalakaken déning sistem pembakaran "percikan loncat", lan dipunpatènaken wonten ing taun 1860. Mesin punika béda kaliyan mesin 2 tak ingkang modérn ingkang boten dipunmampetaken sadèrèngipun pembakaran. Sawijining parusahan, Gauthier, dipunbentuk kanggé ngrembakakaken mesin punika, lan kréta jaran roda 3 dipundamel migunkakaken punika. Éwadéné lumampah kanthi saé, pangisèn bahan bakar mesin punika boten èfisièn, radi brisik, panasipun langkung kathah, lan manawi dipunparingi toya adhem ingkang cekap saged risak. Nanging, Scientific American martakaken wonten ing wulan September 1860 bilih ariwarta Paris Cosmos sampun mbiwarakaken bilih abad uwab sampun kalampahan, lan saking taun 1865, 143 mesin sampun dipunyasa déning Gauthier, sesarengan kaliyan sapérangan Reading Gas Works kanggé mesin gas Lenoir wonten ing wewengkon London.

Wonten ing taun 1863 Lenoir nedahaken kréta turangga kanthi 3 roda ingkang kaping kalih, dipunébahaken déning "hidrokarbon cair" (petroleum) 1,5 daya kudha kanthi karburator primitif ingkang saged nempuh jarak 18 kilomèter saking Paris dhateng Joinville-le-Pont tindak-wangsul wonten ing wekdal 11 jam. Prastawa punika kasil narik kawigatosan tsar Aleksandr II, lan sapérangan buah dipunkintun dhateng Kamaharajan Ruslan.

Sapérangan ageng panerapan mesin Lenoir namung dipun-ginakaken kanggé barang mandheg kaos déné mesin cétak, pompa air, lan piranti mesin. Insinyur sanès, mliginipun Nikolaus Otto, wiwit damel kemajengan wonten ing bab tèknologi pembakaran dalam ingkang langsung damel rancangan Lenoir boten dipun-ginakaken. Kirang saking 500 mesin Lenoir antawising 6-20 daya jaran dipundamel.

Lenoir tilar donya wonten ing kaanan miskin lan piyambakan wonten ing taun 1900.

Cathetan suku

Pranala njaba 
 Sejarah Kendaraan Bermotor di newreg.co.uk

Lair 1822
Pati 1900
Penemu Prancis
Tokoh Prancis
Tokoh Bèlgia
Jamie Cullum iku penyanyi pop saka Inggris. Jamie gawé lagu kanthi piano kang instrumentalis. Lair tanggal 20 Agustus 1979 ing kutha Rochford, Essex , Inggris. Dhèwèké urip lan gedhé ing kutha Hullavington, Wiltshire. Jamie miwiti karieré taun 2010, ya iku acara saka BBC ing radhio, acara musik jazz radio. Miwiti dadi panyiar radhio ing BBC, Jamie uga nyekel piranti musik kaya ta drum lan gitar .
Bapak saka Jamie, John Cullum, nyambut gawè ing bagyan asuransi utawa finansial. Déné ibuné, Yvonne, nyambut gawé dadi sekrétaris ing kantor kang isiné wong-wong keturunan Anglo-Burmese, iku diprabawai karo pambagya amarga kulawarga saka Jamie Cullum pindhah ing Inggris nalika Burma mardéka. Simbah kakungé Jamie uga bala saka Inggris lan simbah putri asalé saka Pèrsi kang kalebu Yahudi.
Nalika cilik, Jamie Cullum uga kaparingan pendhidikan kawiwitan ing sekolah Grittleton House School, ing laladan Grittleton, saka kutha Wiltshire. Banjur nerusaké ing sekolah Sheldon School, lan miwiti kuliah ing Universitas Oxford lan Universitas Reading kanggo miwiti kuliah Sastra Inggris lan Film.

Miwiti Dadi Musikus 
Jamie miwiti kwartal 1 nalika taun 1999, gawé album kapisan, ya iku Heard it All Before, mung diwénéhi modhal rekaman £48 (Poundsterling = dhuwit Inggris) . Nanging, pangadolan saka album iki kaformat online, uga payu kanthi rega £600 ing situs pangadolan eBay .\
Sabanjuré Jamie lulus kuliah saka Universitas Reading. Dhèwèké uga miwiti gawé album Pointless Nostalgic kang dadi pangadolan album paling laris, iki éntuk inspirasi saka penyanyi jazz Michael Parkinson lan Melvyn Bragg .
Sabanjuré tampil ing tivi ing acarané Michael Parkinson, Jamie uga diwénéhi konthrak nganti £1 yuta, kanggo gawé album kaping telu, Twentysomething, kang diproduseri déning  Universal Music Group lan Sony Music Entertainment. Album Twentysomething iku uga dadi hits ing Inggris, Jamie Cullum dadi musisi jazz no.1, lan uga album kang diparingi panghargyaan dadi album jazz laris ing nagara iku. Éwah dadi musisi jazz, Jamie uga miwiti dadi panyiar radhio BBC London, ing acara jazz.

Catethan Suku

Pranala njaba 
 Program ing BBC
 Foto Jamie Cullum
 Situs 
 Forum

Musisi Inggris
BBC
Pianis
Lair 1979
Penyanyi Inggris
Taman Nasional Chapada dos Veadeiros dumunung wonten ing Chapada dos Veadeiros, sawijining dataran tinggi kuna ingkang dipunprakirakaken yuswanipun sampun 1,8 miliar taun. Basisipun wonten ing praja Goias wonten ing Brasil, taman punika dipundhirikaken wonten ing tanggal 11 Januari 1961 déning Présidhèn Juscelino Kubitscheck lan kadhaptar minangka Situs Warisan Donya déning UNESCO wonten ing taun 2001. Taman punika mapan ing aréa ingkang wiyaripun 655 kilomèter persegi lan dipunkelola déning IBAMA.

Géografi

Iklim 
Suhu taunan rata-rata sakitar 24-26 derajat Celcius, antawis ingkang minimal ing angka 4-8 derajat Celcius lan dumugi maksimum wonten ing angka 40-42 derajat Celcius.

Inggil 
Kanthi inggil tlatah antawis 600 lan 1650 mèter, taman punika minangka dataran paling inggil wonten ing Brasil Tengah. Titik paling inggil saking taman lan praja Goiás inggih punika Serra da Santana, wonten ing inggil 1691 mèter ing nginggil lumah laut.

Formasi wewatuan 
Formasi wewatuanipun minangka salah satunggal ingkang paling sepuh ing planit punika. Ing mrika wonten kuarsa kanthi singkapan kristal. Wewatuan punika dipunèkspor lan reginipun awis sanget wonten ing Jepang lan Inggris, ing pundi wonten ing sapèrangan dékade wewatuan mau dipun-ginakaken kanggé indhustri. Sakmenika, para terapis lan pecinta alam pados ènergi lan kekiyatan kanggé marikaken, inggih punika saking kristal lan saking papan - papan kados Alto Paraiso.
Wewatuan kristal dumunung wonten ing lemah gembur Cerrado utawi padang rumput ingkang kabikak. Tuwuhing alas ugi taksih kapanggih wonten ing tlatah mau ing pundi langkung saking 25 jinis anggrek saged kapanggihaken wonten ing mrika, kejawi spésies Brasil sanès kados Pau d'Arco Roxo, Copaíba, Aroeira, Tamanqueira, Jerivá, Buritis  lan Babaçu.
Kali utama wonten ing taman punika inggih Rio Preto, anak kali saking Kali Tocantins. Sadawaning jaluripun, wonten kathah sanget air terjun kados Air Terjun Rio Preto (120 mèter, 80 mèter ing dhasar) lan Air Terjun Cariocas. Ngarainipun ugi éndah, kanthi dinding dumugi 40 mèter inggil lan lembah dumugi 300 mèter.

Fauna lokal 
Fauna wonten ing tlatah punika kalebet spésies ingkang sampun kaancem cures kados ta rusa pampas (wonten ing papan punika dipunkenal minangka veado campeiro), rusa rawa (cervo do pantanal), serigala maned (lobo guara), jaguar, lan sanès - sanèsipun kados rhea (ema), seriema, tapeti, armadillo raksasa (tatu canastra), trenggiling (tamanduá), capybara (capivara), tapir (anta), tukan kanthi cucuk ijem (tucano de bico verde), hering cemeng (urubu), lan hering raja (urubu rei).

Cathetan suku

Pranala njaba 

 Informasi lengkap dan terbaru mengenai Chapada dos Veadeiros dalam 42 basa 

Chapada dos Veadeiros
Situs Warisan Donya UNESCO ing Brasil
Situs Warisan Donya
Gunung Jiri inggih punika gunung paling inggil angka kalih wonten ing wewengkon Koréa Kidul ingkang dumunung wonten ing pungkasaning Rerangkèn Pegunungan Sobaek. Rerangkèn Sobaek minangka pungkasan saking Rerangkèn Baekdudaegan, barisan ingkang sami jèjèr ing sadawaning Ujung Koréa. Nama Jirisan saged dipunterjemahaken wonten ing warna-warna teges, ingkang limrahipun gadhah nuansa mistis. Jiri saged dipuntegesaken "Gunung Tiyang ingkang Anèh lan Bijak". Saged ugi dipunterjemahaken minangka "Kawicaksanan lan Kaèndahan", tembung ingkang asalipun saking kitab sutra agama Buda. Wonten ing jaman rumiyin Jiri dipunkenal minangka papan dunungipun para pertapa, ingkang pitados bilih gunung mau saged damel para pertapa dados langkung wicaksana. Rakyat Koréa nyebutaken bilih Gunung Jiri punika sami kaliyan Gunung Geumgang lan Gunung Halla minangka gunung mistik.

Katetepaken minangka satunggaling taman nasional wonten ing taun 1967, Gunung Jiri mbentang wonten ing wewengkon 4 kabupatèn lan 1 kutha wonten ing 3 provinsi. Ngambah kabupatèn Hadong, Hamyang, Sancheong (Gyeongsang Selatan), Kabupatèn Gurye (Jeolla Selatan) lan kutha Namwon (Jeolla Utara). Provinsi Gyeongsang Selatan gadhah proporsi wewengkon taman nasional ingkang paling wiyar. Kanthi wiyaring wewengkon taman, 471,758 km², kawasan punika minangka taman nasional ingkang paling wiyar wonten ing Koréa Kidul. Garis lingkar Gunung Jiri dawanipun dumugi jarak 320 km, ing pundi salebetipun medal 3 puncak paling inggil, inggih punika Cheonwangbong (1.915 m), Banyabong (1.732 m), lan Nogodan (1.507 m).

Taman Nasional Gunung Jiri nglindungi keanekaragaman hayati ingkang inggil. Jinis flora lan fauna ingkang gesang wonten ing kawasan punika dumugi 4.989 jinis. Flora Gunung Jiri bervariasi saking vegetasi iklim anget, sedheng dumugi dingin. Wonten ing situs-situs kuil Buda tuwuh wit-witan ingkang katetepaken minangka harta nasional kados wit ceri higan lan wit cemara 1000 taun. Kéwan-Kéwan ingkang gesang wonten ing papan punika antawisipun terwelu, roe siberia (Capreolus pygargus), elk lan kucing alasan. Harimau Koréa ingkang pungkasan katingal wonten ing papan taman nasional punika sadèrèng pungkasanipun cures.

Wonten ing wewengkon Gunung Jiri wonten 7 cacah kuil Buda ingkang wigati, ingkang paling ageng inggih punika Hwaeomsa. Wonten ing wewengkon punika wonten ing kampung Cheonghak-dong ingkang taksih njagi cara gesang ingkang tradhisional.

Pranala njaba 

 Jirisan National Park (Sancheong)

Cathetan suku 

Gunung ing Koréa Kidul
Taman nasional ing Koréa Kidul
Gunung
Koréa Kidul
Gunung Seorak inggih punika puncak paling inggil saking Rerangkèning Pegunungan Taebaek (태백산맥), dumunung wonten ing provinsi Gangwon, sisih wétan Koréa Kidul. Gunung Seorak dipunsebut ugi Seolsan utawi Seolbongsan. Dipunsukani nama Seorak (雪嶽; "Gunung Salju") amargi salju ingkang mandhap wonten ing mriki tahan dangu utawi gunung-gunungipun awerni pethak kados déné salju.

Gunung Seorak minangka gunung paling inggil angka 3 wonten ing Koréa Kidul sasampuning Gunung Halla ing Pulo Jeju lan Gunung Jiri ing Gyeongsang Selatan. Saking 30 buah puncakipun, ingkang paling inggil inggih punik Daecheongbong (대청봉) (1.708 m). Pérangan utama kawasan punika kasusun saking granit lan gneiss ingkang wujud pagunungan kanthi watu-watu.

Taman Nasional Gunung Seorak 
Gunung Seorak dipuntetepaken minangka cagar alam nalika tanggal 5 November 1965 lan minangka taman nasional ingkang kaping 5 Koréa wonten ing taun 1970.

Wiyar Taman Nasional Gunung Seorak inggih punika 398,539 km², kabentang ing sapérangan tlatah kabupatèn lan kutha kados Kabupatèn Inje, Goseong, Yangyang lan Kutha Sokcho. Seorak Lebet (Naeseorak) dumunung wonten ing Inje, déné kawasan Seorak Njawi (Oeseorak) dumunung wonten ing tlatah Sokcho, Yangyang, lan Goseong.

Wonten ing taun 1982, Gunung Seorak dipuntetapaken minangka Distrik Pelestarian Biosfer (Biosphere Preservation District) déning UNESCO. IUCN (International Union for Conservation of Nature) ngakoni kawasan punika wigati minangka papan perlindungan kanggé keanekaragaman hayati. Wonten langkung saking 2.000 spésies fauna ingkang urip wonten ing kawasan punika, kalebet kéwan langka kados goral, musk deer (Moschus moschiferus) lan beruang ireng asia (Selenarctos thibetanus). Spesies flora ingkang urip wonten ing kawasan punika dumugi 1.400 jinis, minangka tipe vegetasi alpen nanging wonten ing daerah ingkang langkung andhap dipundominasi déning hutan rontok berdaun lebar kados oak (Quercus mongolica), cemara merah (Pinus densiflora) lan Acer pseudo-sieboldianum.

Heundeulbawi lan Ulsanbawi 
Ulsanbawi (울산바위; 'WBatu Ulsan) inggih punika sawijining watu ingkang saged dipundugi kanthi nyusuri jalur 800 anak tangga. Ing tengah margi wonten Kuil Buda lan Watu Heundeul (Heundeulbawi'', 흔들바위) ingkang dumunung wonten ing nginggil watu ingkang langkung ageng. Watu punika inggilipun 5 mèter lan jaréné namung saged dipunpindhahaken kanthi sakedhik nguras tenaga, nanging boten wonten satunggal tiyang ingkang nathanyaé saged nindakaken.

Miturut legenda, Ulsanbawi asalipun saking kutha Ulsan ing tenggara Koréa. Nalika Gunung Geumgang (금강산) dipunciptakaken, Ulsanbawi mlapah dhateng lèr kanggé makili Ulsan. Nanging Ulsanbawi telat lan boten wonten malih papan ingkang sisa. Ulsanbawi dados wiirang lan wangsul malih dhateng kidul. Wonten ing sawijining dalu, piyambakipun saré ing tlatah Gunung Seorak. Ulsanbawi ingkang rumaos Gunung Seorak éndah sanget milih dumunung wonten ing mrika.

Gladri

Pranala njaba 
 Soraksan National Park (Korea Photo Gallery)
 Seoraksan National Park (Lonely Planet)

Cathetan suku 

Taman nasional
Gunung
Koréa Kidul
Taman Nasional Sagara Hallyeo Haesang (Hallyeohaesang Maritime National Park) inggih punika taman nasional ingkang ngambah kawasan Pulo Geoje, Pulo Hansan lan kepuloan wonten ing sakitaripun, ing provinsi Gyeongsang Selatan. Dipunjuluki minangka salah satunggal saking 8 papan kanthi sesawangan paling éndah wonten ing Koréa, Hallyeo Haesang sampun dados objèk wisata populer. Hallyeo Haesang dipuntetepaken minangka taman nasional wonten ing taun 1968 lan dados taman nasional sagara ingkang angka sekawan wonten ing Koréa Kidul.

Ekosistemipun kasusun saking ewunan pulo lan perairan ingkang anteng, mbentang sadawaning 120 km saking Geoje ing Gyeongsang Selatan dumugi Yeosu wonten ing Jeolla Selatan. Wiyaripun wewengkon 545,63 km² kanthi 72% kasusun saking toya. 69 pul ingkang boten wonten penghuninipun lan 30 ingkang sampun dipunhuni.

Watu-watu sedimen Hallyeo Haesang ingkang asalipun saking pèriode Mesozoikum mbentuk rerangkèning gunung ingkang mbentang saking lèr dhateng kidul. Ing salebeting kacipta kathah tanjung, pulo alit lan ujung.

Wonten ing Taman Nasional Hallyeo Haesang wonten 1.142 spésies taneman kanthi mayoritas kasusun saking cemara abrit, cemara cemeng, kamelia, oak serrata, oak cork lan spésies ingkang langka kados Sedirea japonica (nadopungnan), Cymbidium nipponicum (daehongnan) sarta winter hazel Koréa. Spesies fauna kasusun saking 25 jinis mamalia, 115 jinis manuk, 16 jinis reptil, 1.566 jinis gegremet, lan 24 jinis ikan air tawar. Spesies mamalia umum antawisipun berang-berang, luak lan kucing alasan talingan alit.

Pulo-pulo 
Pulo-pulo wonten gugusan Taman Nasional Hallyeo Haesang:
 Pulo Geoje (Geojedo) inggih punika pulo paling ageng angka 2 wonten ing Koréa. Dumunung 26,5 km sisih wétan kutha Tongyeong, 150,9 km tenggara Busan. Dipungayutaken kanthi daratan Ujung Koréa kaliyan Kreteg Geoje wonten ing tanggal 8 April 1971. Pasisir wonten ing Geoje kasusun saking pasir pethak, krikil bunder lan watu-watu karang. Pérangan paling unik awujud watu-watu karang manéka wujud saèngga dipunjuluki minangka Haegeumgang utawi Gunung Geumgang ing sagara.
 Pulo Somaemul (Somaemuldo), dipunjuluki minangka pulo kanthi sesawangan paling éndah wonten gugusan Hallyeo Haesang.
 Pulo Saryang (Saryangdo), pulo ing tengah-tengah Hallyeo Haesang. Kasusun saking 2 pulo, Pulo Sang lan Pulo Ha ingkang kapisahekan selat sempit kanthi arus deres sadawan 1.500 mèter.
 Pulo Hansan (Hansando), minangka péranganing Tongyeong. Wonten ing periode Perang Pitung Taun inggih punika markas angkatan sagara ingkang dipunpimpin Laksamana Yi Sun-sin. Ing caket Pulo Hansan wonten pulo Bambu (Jukdo) ingkang dipuntanem déning Laksamana Yi kanggé damel panah.
 Pulo Bijin (Bijindo), dumunung 13 km sisih tenggara Kutha Tongyeong. Kasusun saking formasi watu-watuan lan pasisir ingkang dawanipun 1 km. Suhu rata-rata ing pulo punika sadanguning taun namung 25 °C saèngga dados papan tuwuuhipun flora, kembang kamelia, magnolia, melati lan cemara cemeng.
 Pulo Oe (Oedo), dumunung 15 menit lelampahan kanthi prau saking Geoje. Kasusun saking formasi watu-watu karang.

Cathetan suku 

Taman nasional
Koréa Kidul
Parque Nacional Alejandro de Humboldt inggih punika sawijining taman nasional wonten ing provinsi Holguín lan Guantánamo, Kuba. Taman punika dipunsukani nama sasampuning ilmuwan Jerman, Alexander von Humboldt ingkang ngunjungi pulo mau rikala taun 1800 lan 1801. Taman punika kaserta minangka Situs Warisan Donya UNESCO wonten ing taun 2001 kanggé ukuran, kisaran kainggilan, litologi komplèks, keragaman wujud lahan, sarta kasugihan flora lan faunaendemikipun.

Kali-kali ingkang ngalir saking pucuk taman inggih punika sapérangan ingkang paling ageng wonten ing insuler Karibia. Taman punika dipunngendikakaken minangka papan ingkang paling lembab ing Kuba saèngga situs punika gadhah keanékaragaman hayati ingkang inggil. Taman punika gadhah wiyar wewengkon l kanthi wiyar lahan   lan wewengkon laut . Inggilipun sakitar wonten ing  saking lumah laut ing Puncak El Toldo.

Sajumlah 16 saking 28 spésies taneman endemik Kuba dipunlindungi wonten ing taman punika kalebet fauna kados Dracaena cubensis lan Podocarpus ekman. Fauna ingkang wonten ing taman punika nyakup manèka spésies manuk beo, kadal, manuk kolibri, Solenodon Kuba langka (endemik), hutia lan siput.

Sajarah 

Taman Nasional Alexander von Humboldt kanthi historis minangka kawasan ingkang sakedhik dipun-ginakaken déning manungsa, kanthi namung satunggal satu situs arkéologi saking periode pra-Columbus ingkang dipunmangertosi, punika dumunung wonten ing zona pasisir Aguas Verdes. Sadanguning abad kaping 18 lan 19 sapérangan papan periferal dipun-ginakaken minangka papan perlindungan utawi kamp déning bangsa Maroon.

Taman punika wiwit dipuntata wonten ing taun 1960 lumantar deklarasi Jaguani lan cagar alam Cupeyal del Norte. Bab punika kalajengaken dhateng taun 1980-an lumantar usulan Ojito del Agua Refuge, kagayut kaliyan penampakan pungkasan saking Carpintero real, sajinis pelatuk, sisa-sisa pungkasan saking spésies punika ingkang sampun cures wonten ing habitat sanèsipun ing Amérikah Sarékat lan Meksiko. Wonten ing taun 1996, laladan-laladan ingkang dipunlindungi manunggal kanggé mbentuk sawijining Taman Nasional ingkang dipunparingi nama sasampuning Alexander von Humboldt. Dados salah satunggaling cagar biosfer ingang paling wigati wonten ing basin Karibia, Taman Nasional punika sesarengan kaliyan Cuchillas del Toa dipunnyatakaken minangka Situs Warisan Alam Donya UNESCO wonten ing taun 2001.

Cathetan suku 

Taman Nasional Alejandro de Humbolt pada situs web resmi UNESCO

Situs Warisan Donya
Alejandro
Alejandro
Taman nasional
Sonya Pandarmawan utawa byasa diceluk Panda/sonya iki salah siji anggota JKT48 tahap kaping pisan lan kelebu uga Tim J. Panda asalé saka Jakarta.

Biografi 

sonya utawa diceluk panda iki salah siji anggota Tim J JKT48. Sonya iku anggota JKT48 sing dhuwèni kaprigelan ing dunya iklan, lan rèality show panganan. Iklan sing tau dibintangi panda ya iku Pond's. Ing JKT48, panda cedhak karo Jèjè sing uga anggota JKT48 tim J. Panda tau dadi pemeran ing serial TV Kulawarga Minus lan Status Update.

Penampilan

Indonésia 
 Konsèr live pradebut kanggo program musik 100% Ampuh Global TV, Bekasi Squarè, ing 17 Dhésèmber 2011
 Pangethokan video musik "Heavy Rotation", fx Center, Jakarta.
 Konsèr live debut kanggo program musik Inbox SCTV, 26 Januari 2012
 I-Pop SCTV (28 Januari 2012)
 Penampilan kaliyan AKB48 ing Dahsyat RCTI (25 Fèbruari 2012)
 100% Ampuh Global TV (29 Januari 2012 dan 10 Maret 2012)

Iklan tèlèvisi 
 Pond's
 Pocari Sweat
 Rakuten
 Laurier
 Yamaha Mio-J
 Pocky

Meet & Greet 
 Meet & Greet JKT48, fx Center, Jakarta
 Meet & Greet JKT48, JKT48 Theater (4 Oktober 2012)

Tèater 

 JKT48 1st stage "Pajama Drive", nggawa tembang Junjou Shugi
 JKT48 2nd stage "Renai Kinshi Jourei", nggawa tembang Kuroi Tenshi

Jepang

Konsèr 

 AKB48 Kōhaku Taikō Uta Gassen (20 Dhésèmber 2011, Tokyo Dome City Hall), 16 anggota
 Encore ing konser dina kapindho AKB48 Request Hour Setlist Best 100 2012 (20 Januari 2012, Tokyo Dome City Hall,), 12 anggota

Tèlèvisi 
 Morita Kazuyoshi Hour, Waratte Iitomo! (21 Dhésèmber 2011, Fuji TV)
 Seyanen! Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, tayang ning Kansai lan cedhaké
 NHK Kōhaku Uta Gassen (31 Dhésèmber 2011)
 JKT48 School

Majalah 
 BLT (24 Januari 2012), kaliyan Ayana, Shania, Rena, lan Jessica.
 smart (24 Januari 2012), kaliyan (Ghaida, Nabilah).

Diskografi 
 
 
 
 
 "Baby! Baby! Baby!" (Vèrsi Indonésia)
 "Oogoe Diamond" (teriakan diamond) (vèrsi indonesia)

Lagu unit Theater
 JKT48 1st and 2nd Theater Live 
 
 
 JKT48 2nd setlist Tim J

Cathetan sikil

Pranala njaba 
 Profil resmi anggotane JKT48 
 Twitter resmi saka Sonya Pandarmawan
 Akun G+ resmi saka Sonya Pandarmawan
 Video Profil saka Sonya Pandarmawan

Anggota JKT48
Grup Idola
Penyanyi Indonésia
Aktris Indonésia
The Three Caballeros inggih punika filem animasi Amérika ingkang dipunwedalaken ing taun 1944 déning Walt Disney Productions lan dipunbiwarakaken déning RKO Radio Pictures. Film punika inggih minangka filem animasi nomer pitu saking Disney wonten ing filem Disney ingkang mlebet wonten ing biyoskup lan minangka sambunganipun filem ingkang dipundamel ing taun 1942 ingkang kanthi irah-irahan Saludos amigos, ingkang filem punika inggih minangka filem petualangan ing tlatah-tlatah ing Amérika Latin.
Film punika minangka péranganing kearepan ingkang saé saking studio Walt Disney kanggé Amérika Selatan, nanging langkung sakedhik propagandanipun, lan ingkang dados tokoh ingkang wigati wonten ing filem punika inggih Donal Bèbèk, lan kanca lawasipun Joe Carioca, satunggalin wujud manuk jakatuwa ingkang nganggé klamben  jas lan nganggé payung ingkang asalipun saking Brazil, lan ing salajengipun inggih badhé kekancan kaliyan naca ingkang énggal inggih punika koboi pitik lanang saking Meksiko ingkang gadhah nama Panchito Pistoles.
Sapérangan artis saking Amérika Selatan ugi kathah katingal wonten ing filem punika kalebet penyanyi Aurora Miranda (ingkang ugi sedhèrekipun saking Carmen Miranda) lan Dora Luz, lan ugi penari Carmen Molina.

Film punika inggih nyariosaken ngengingi Donal bèbèk ingkang mbikak bebungah saking kncanipun ing Amérika Selatan. Film punika inggih sepisanan dipunwedalaken ing Mexico City ing tanggal 21 Dhésèmber 1944. lan filem punika sepisanan medal ing Amérikah Sarékat ing tanggal 3 Pebruari 1945.

==Dipunwe* Meksiko: 21 Dhésèmber 1944 (Mexico City)
 Brasil: 4 Pebruari 1945
 Amérikah Sarékat: 3 Pebruari 1945
 Australia: 7 Dhésèmber 1945
 Spanyol: 17 Pebruari 1947
 Swèdhen: 28 Maret 1947
 Perancis: 21 April 1948
 Hong Kong: 17 Maret 1949
 Italia: 14 Juli 1949
 Finlan: 18 Mèi 1951
 Jerman Barat: 14 Dhésèmber 1954
 Ostenrik: 2 September 1955
 Jepang: 10 Maret 1959

Tokoh lan karakteripun
 Clarence Nash-Donal Bebek
 José Oliviera-Joe Carioca
 Joaquin Garay-Panchito Pistoles
 Aurora Miranda-Dados pribadinipun piyambak
 Carmen Molina-Dados pribadinipun piyambak
 Dora Luz-Dados pribadinipun piyambak
 Sterling Holloway-Narator 
 Frank Graham-Narator
 Fred Shields-Narator
 Nestor Amarale-Dados pribadinipun piyambak
 Almirante
 Trío Calaveras
 Trío Ascencio del Río
 Pinto Colvig-Manuk Aracuan

Home video 
 1982 (VHS lan Betamax)
 1987 (VHS lan Betamax)
 October 28, 1994 (VHS lan Laserdisc-Masterpiece Collection)
 1995 (Laserdisc-Exclusive Archive Collection)
 May 2, 2000 (VHS and DVD-Gold Classic Collection)
 April 29, 2008 (DVD-Classic Caballeros Collection)

Cathetan suku

Film animasi Amérikah Sarékat
Filem 1944
Pikolèhan basa (basa Inggris: language acquisition) iku kegiyatan kang ditindakake manungsa kanthi tujuan oleh, ngasilke, lan nggunakaké  tembung kanggo dimangerteni lan komunikasi. Ing sajerone kegiyatan pikolehan basa iki ana babagan-babagan ngelmu basa kang ana gandheng cenenge, kaya ta sintaksis, fonetik, lan tetembungan. Basa kang kang diéntuke iki kang diarani basa ibu, ya iku basa kang pisanan diéntuki déning manungsa.

Linguistik
Linguistik trapan
Romain Grosjean (, ) inggih punika satunggaling pembalap mobil ingkang miyos ing Switserlan ingkang sapunika mandhap ing balapan kanthi béla bendera Perancis, ing pundi sapunika piyambakipun gadhah kalih kewarganegaraan (Switserlan lan Perancis). Debut Grosjean ing ajang F1 dipuwiwiti ing GP Éropa 2009. Piyambakipun nggantosaken posisi Nelson Angelo Piquet ingkang dipunpecat déning tim Renault. Sadèrèngipun dados pembalap penuh, Grosjean minangka test driver resmi tim Renault, lan piyambakipun ugi minangka juara F3 Euroseries 2007 lan juara GP2 Asia Series. Kanggé mangsa 2011, Grosjean mandhap ing ajang GP2 Series lan kasil dadis juara umum. Wonten ing mangsa 2012 Grosjean wangsul dhateng F1 sesarengan kaliyan tim Lotus Renault GP lan dados kanca satunggal tim Kimi Raikkonen.

Pra-Formula 1

Balapan junior 
Grosjean minangka salah satunggal pembalap saking program Renault Driver Development Program. Miwiti karièr single seateripun ing taun 2003, Grosjean ingkang nalika punika mandhap balapan wonten ing Formula Renault Switserlan langsung menangaken 10 balapan ing mangsa debutipun. Piyambakipun lajeng pindhah dhateng ajang Formula Renault Perancis taun 2004 lan kasil mapan ing posisi 7 klasemèn akir kanthi kasil satunggal kamenangan kémawon. Taun 2005 piyambakipun dados juara umum kanthi cacah 10 kemenangan. Grosjean ugi tampil wonten ing Formula Renault Eurocup lan saged finish podium kaping satunggal.

Formula 3 
Grosjean lajeng pindhah dhateng ajang F3 kanthi debutipun wonten ing Macau. ing pundi wonten ing balapan debutipun mau piyambakiun suksès finish angka 9 sasampuning start saking P19. Taun 2006 piyambakipun balapan penuh wonten ing ajang F3 Euroseries lan kasil kaping satunggal finish podium. Piyambakipun ugi mandhap ing F3 Inggris lan ngasilaken kasil gemilang ing Pau kanthi menangaken lomba saking pole lan ugi nyathet fastest lap.

Piyambakipun lajeng tetep ing ajang F3 Euroseries taun 2007 sadèrèngipun minggah dhateng ASM Formule 3 ing pundi Jamie Green, Lewis Hamilton, lan Paul di Resta sadèrèngipun kasil menangaken ajang mau. Wonten ing mangsa debutipun, Grosjeankasil minggah dhateng puncak klasemèn sasampuning menangaken lomba kanthi spektakuler ing Mugello kanthi ngawonaken pimpinan klasemen Sébastien Buemi. Salajengipun ing akir mangsa, Grosjean saged dados juara umum kanthi nyisakaken satunggal balapan. Grosjean ugi kasil pikantuk pole ing F3 Zolder, nanging nalika lomba piyambkipun kedah prasaja wonten ing P14 amargi mesinipun macet nalika start.

Statistik

Mangsa ke mangsa 
 2008: GP2 (ART Grand Prix) – posisi 4 (62pts)
 2008: GP2 Asia Series (ART Grand Prix) – juara umum (61pts)
 2009: GP2 (Barwa Addax) – posisi 2 (45pts) – dipundhawuhi mlebet tim Renault F1
 2009: Formula 1 (Renault F1 Team) – posisi 22 (0pts)
 2010: GP2 (DAMS) – posisi 14 (14pts)
 2010: Auto GP (DAMS) – juara umum (58pts)
 2011: GP2 (DAMS) – juara umum (89pts)
 2012: F1 (Lotus) - posisi 8 (96pts)

Cathetan suku

Pranala njaba 

Situs resmi
 
 

Lair 1986
Wong urip
Pembalap F1 Prancis
Pembalap mobil Switserlan
Pembalap F1 tim Renault
Pembalap Seri GP2
Pembalap 24 Hours of Le Mans
Pembalap F1 tim Lotus
Kelicuk inggih punika nama tetedhan khas Rejang . Komposisinipun punika gedhang ingkang dipuncampur kaliyan beras ketan. Bibar adonan mau dipunudhak banjur dipunbungkus kaliyan godhong gedhang.

Caranipun masak 
Caranipun masak kelicuk inggih punika kapisan gedhang ingkang sampun mateng dipunoncèki saking kulitipun. Lajeng dipunudhak saéngga dados satunggal. Bibar punika adonan punika dipuncampur kaliyan beras ketan ingkang sampun resik lajeng dipunudhak saéngga adonan kalih punika campur kanthi rata. Bibar kecampur padatanipun dipuntambah kaliyan pemanis utawi penyedap sanèsipun. Salajengipun adosnan mau dipunbungkus mawi godhong gedhang ingkang taksih seger lan langkung saé malih bilih dipunolèsi kaliyan lisah goreng sadèrèngipun adonan mau dipunlebetaken. Adonan mau dipunbungkus kanthi mbentuk kerucut. Kelicuk dipunolah kanthi cara dipundang (dikukus) wonten ing wadhah ingkang padatanipun dipun-ginakaken kanggé ngliwet sekul utawi kanggé ngedang sekul ingkang dipun-ginakaken suku Rejang ing padintenan .

Tegesipun nama kelicuk 
Dhaharan punika sampun dipuntepangi lan sampun nyebar ing kiwa-tengené wewengkon Kepahiang lan ugi sapérangan wewengkon Sumatra pérangan kidul sanèsipun. Kelicuk ingkang dipunmekaraken ing tlatah sanès dipunbungkus nanging boten awujud kerucut. Kelicuk inggih punika portmanteau saking kelituk lan cencuk. Kalih tembung punika saking Basa Rejang, kelituk ingkang ateges nglempit (Basa Indonesia: melipat) lan cencuk ingkang ateges dipunsuduk (Basa Indonesia: ditusuk) mawi driji. Nalika mbungkus masakan punika saéngga mbentuk kerucut prelu kalih obahan tangan mau saéngga dipunwastani kaliyan kelicuk .

Kelicuk wonten ing tradisi Rejang 
Dhaharan tradhisional punika padatanipun dipunsuguhaken nalika ngawontenaken jamuan mantenan utawi ing adicara tradisi adat Rejang ing kabupatèn Kepahiang lan sakiwa tengenipun nalika kala rumiyin. Tradisi punika sampun wiwit dipuntilaraken, nanging wonten sapérangan tiyang Rejang ingkang taksih nglestantunaken budaya punika. Ing masa sapunika, kelicuk langkung dipunlestantunaken minangka dhaharan kanggé jajanan. Wujudipun ingkang wujud kerucut punika minangka lambang supados para pengantèn ing ngawontenaken mantènan boten mandul utawi supados énggal-énggal pikantuk laré. Masarakat Rejang ing Kepahiang nalika jaman rumiyin wonten tradisi ndedonga sesarengan dhumateng kulawarga ingkang sisah anggènipun pikantuk laré. Saéngga dipunwontenaken satunggaling ritual mau mawi dipunsuguh kaliyan kelicuk minangka sajian utami. Kathah tiyang ingkang pitados marang ritual punika amargi sampun kathah ingkang rumaos babagan mistisipun kelicuk ingkang awujud krucut, nanging tradisi punika sapunika sampun radi ical.

Cathetan suku 

Masakan Rejang
Joseon baekja utawi keramik putih Joseon punika jinising keramik kanthi warna putih ingkang wiwitanipun dipundamel nalika masa Dinasti Joseon (1392-1910) ing Koréa. Medalipun keramik putih Joseon dipungayutaken kaliyan panyebaran paham Konfusianisme kanthi wiyar minangka idéologi nagara ingkang nampik Buda bibar dhawahipun Dinasti Goryeo. Pehak kraton Joseon ngangungaken warna putih minangka perlambang Konfusianisme lan ngginakaken keramik putih minangka perabot ingkang wigati wonten ing lingkungan mau. Keramik putih lajeng dados barang pecah belah ingkang kathah piyambak dipunproduksi lan dipunremeni ing periode Joseon.

Sajarah 
Ing wiwitan periode Dinasti Goryeo (935-1392), nalika keramik ijo taksih kathah dipun-ginakaken, keramik putih namung dipunproduksi kanthi gunggung ingkang sakedhik. Wiwit saking dhawahipun kaum panguwaos Goryeo ing taun 1392, Konfusianisme nggantos Buda minangka idéologi lan keramik ijo ingkang sadèrèngipun dipunremeni wiwit dipuntilaraken. Pamaréntahan Joseon nglampahi upaya mirunggan kanggé njagi produksi lan pangelolaanipun. Sansaya dangu masarakat Joseon wiwit ngginakaken jinis keramik énggal punika kanthi wiyar wonten ing padintenan. Lajeng produksi keramik putih tuwuh kanthi rikat.

Sajarah keramik putih punika kapérang dados tiga periode. Periode kapisan ingkang kawiwitan saking madegipun Dinasti Joseon ing taun 1392 dumugi abad kaping 17 kala punika keramik mawi corak tatahan dipunproduksi sawatara lajeng ical. Lajeng keramiki mawi corak biru (cheonghwa) dipundamel kanthi modifikasi gaya wiwitan keramik Cina kanggé dipuntrepaken kaliyan gaya Koréa. Ing periode kaping kalih, saking abad kaping 17 tengahan abad kaping 18 medal keramik ingkang dipunlukis mawi glasir coklat lan kondhang ing wiwitan abad kaping 18. Keramik corak abrit ugi medal ing periode punika. Ing periode kaping 3, saking abad kaping 18 dumugi abad kaping 19, keramik putih wiwit dipunproduksi kanthi ageng nanging kuwalitasipun sansaya mangandhap. Keramik mawi corak biru, sapérangan dipunglasir biru-kobal ugi kondhang wonten ing periode punika.

Keramik putih resik tanpa corak sapérangan ageng dipunproduksi ing wiwitan periode. Keramik mawi corak tatahan kondhang kantha pola kembang lotus, kembang-kembangan, taneman lan mega. Teknik tatahan kados tèhnik sanggam wonten ing keramik ijo. Saking periode kaping kalih lan salajengipun, kadang kala désainipun dipunwukir awujud relief lajeng cara sarta pola wukiran ingkang kados makaten sansaya kathah dipun-ginakaken. Motif kondhang ing periode mau inggih punika taneman pring mawi kembang plum, pring kaliyan wit cemara, seruni, simbol-simbol agami Buda lan umur ingkang dawa, méga, kéwan bertuah, anggur, anggrèk, ulam, kepa, yuyu lan manuk.

Pusat produksi 
Wiwitanipun tungku ingkang damel keramik putih sapérangan ageng wonten ing kiwa-tengené wewengkon kutha krajan ing Gwangju (Gyeonggi), Gunung Gwanak lan Gunung Bukhan. Nanging banjur nyebar dhateng sadaya provinsi. Gwangju ingkang kalebet tungku astana kraton taksih dipun-ginakaken minangka pusat produksi keramik putih.

Gladri

Cathetan suku

Pranala njawi 
 Borne from Earth and Fire

Keramik Koréa
Wonten ing kriptozoologi lan kriptobotani, satunggaling kriptid (saking  ingkang ateges "ndelik") punika makluk utawi tuwuhan ingkang mitosipun wonten nanging boten dipunmangertosi déning konsensus ilmiah lan asring angèl dipunpitadosi. Tuladha kriptid ingkang kondhang punika Yeti ing Himalaya lan monster Loch Ness ing Sekotlan. Kadangkala kriptid dipunsebat ugi "UMA", akronim saking Unidentified Mysterious Animals (Kéwan Aneh Misterius).

Ikhtisar 
Istilah kriptid dipunmedalaken déning John E. Wall taun 1983 wonten ing satunggalung serat marang Perkumpulan Kriptozoologi Internasional (International Society of Cryptozoology). Wiwitanipun, kriptid dipundinakaken kanggé anggota subfamili Cryptinae inggih punika familia tawon pemburu (ichneumon wasp). Kathahipun Cryptinae dipunwastani minangka idiobiont ectoparasitoids ingkang ateges parasit ingkang menghalangi tuwuhiopun inang bibar njangkiti lan ngembang ing njawinipun awak inang, kadangkala awakipun nempel ing jaringan awak inang. Wuwuhan "crypt-" asalipun saking Basa Yunani ingkang ateges "ndelik" utawi "wadi".

Istilah 'kriptid' ugi dipun-ginakaken déning para kriptozoolog marang kéwan ingkang kawontenanipun diakoni déning komunitas ilmiah, nanging langkung dipunremeni ing kriptozoologi, tuladhanipun coelacanth ingkang dpunpitadosi naté cures lan okapi ingkang naté dipunanggep makluk ing angen-angen kemawon.
Makluk wonten ing legenda kados unicorn dan naga kadangkala dipunwastani kriptid, nanging kathah kriptozoolog boten mastani makaten. Sanajan makaten satunggaling prakawis saged damel naga lan griffin dados makluk ingkang saèstu kriptid. Jeannine Davis-Kimball, Ph.D., nyerat wonten ing Warrior Women (2002) bilih menapa ingkang katingal minangka makluk fantastis saged mawi dhasar samubarang ingkang ngemu nalar: ahli folklor Adrienne Mayor nglacak pangembangan sajarah babagan legénda kalih makluk mau lan mendhet dudutan bilih kalih punika asalipun saking pepanggihan kuna atusan fosil Protoceratop lan Psittacosaurus ing Bukit Berapi Turkestan lan ngandhap bukit Tien Shan.

Klasifikasi Eberhart 

George M. Eberhart saking American Library Association (Perkumpulan Pustakawan Amérika), ingkang nyerat kanggé Journal of Scientific Exploration, damel klasifikasi sedasa macem kéwan misterius ingkang dipunteliti ing kriptozoologi:

Ugi pirsani 
Kriptobotani
Kriptozoologi
Pratélan kriptid

Cathetan suku

Pranala njawi 

 Kriptid
Kriptozoologi
Èlmu semu
Artikel mawa basa krama
Lema inggih punika nama satunggaling tetedhan khas saking Rejang . Komposisi dhaharan punika saking bung ingkang dipuntugel-tigel lajeng dipuncampur kaliyan ulam saking toya tawar kados ta ulam mujaèr, ulam sepat lan ugi manéka ulam-kam alit ingkang gesang wonten ing toya ingkang tawar. Bibar tugelan bung punika dipuncampur kaliyan ulam mau banjur dipunudhak lan adonan mau dipunsimpen wonten ing wadhah ingkang sampun dipunlapisi kaliyan godhong gedhang lan dipuntutup kanthi brukut (rapet). Prosès fermentasi punika mbetahaken wekdal paling sakedhik punika tigang dinten. Bibar prosès fermentasi punika banjur adonan lema mau dipunolah lan dipundhahar mawi sekul.

Cara anggènipun ngolah lema 
Lema dipunolah kanthi cara ingkang bènten kaliyan tempoyak. Lema mawi aroma ingkang boten énak ambunipun. Punika kalebet asil saking fermentasi ingkang wonten campuran ulam kaliyan bung saéngga medalaken aroma ingkang boten énak. Nanging sajanan ambunipun boten damel remen nanging kathah ingkang remen kaliyan lema. Ingkang dados béda punika aroma lan cita rasa ingkang dipunasilaken déning lema, saéngga boten namung dipunremeni déning bebrayan Rejang. Lema langkung écho bilih dipunolah kaliyan campuran santen lan dipuntambah kaliyan ulam toya tawar ugi ulam laut . Padatanipun, lema dipunolah kaliyan dipuntambak kaliyan ulam mas, tongkol, ugi ulam ingkang padatanipun dipundhahar kathahipun manungsa.

Cita rasa 
Ngengingi babagan cita rasa ingkang dipunasilaken déning lema, dhaharan punika kalebet saking seléra khas Sumatra. Lema gadhah rasa asem lan pedes, sarta aroma ingkang bènten nanging gurih bibar dipunmasak. Bibar dipunmasak padatanipun lema dipundhahar minangka lawuh (lauk). lema langkung écho dipundhahar kaliyan lalapan kados kabau, jering, utawi peté. Lema ugi sampun dados komoditi ekspor dhateng Jepang, sanajan kathah ugi Suku bangsa Rejang ingkang boten mangertos pérangan punika. Lema dipunbungkus kanthi modern wonten ing kaleng. Wadahipun boten bènten kaliyan wadhah kornèt utawi sardèn ingkang padatanipun dipunsadé wonten ing warung utawi toko-toko manisan modern sanèsipun. Lema dados dhaharan sesulih saking tradisi tiyang jepang ingkang limrahipun dhahar ulam mentah ingkang sampun kabukti dados penyebab lelara Minamata ing Jepang. Raosipun lema ingkang jumbuh kaliyan seléranipun tiyang Jepang ndadosaken lema minangka dhaharan ingkang dipunremeni lan dipuntepangi kanthi internasional ing Jepang. Babagan asal mulanipun lema boten kanthi gamblang dipunadnharaken bilih dhaharan punika wiwitanipun saking karya salah satunggaling bebrayan wonten ing Indonesia.

Cathetan suku 

Masakan Rejang